Ангел Попов
Метаморфози

chitanka.info

Бях млад и значи бях

блестящ като пендар,

сега, щом остарях,

ръждяса моят чар.

Бях млад и значи бях

на лудите другар,

сега, щом побелях,

нормална станах твар.

Бях млад и значи бях

мечтател и бунтар,

сега, щом овехтях,

изгубих този дар.

Бях млад и значи бях

на замък господар,

сега, щом обеднях,

бездомен съм клошар.

Бях млад и значи бях

искрица от пожар,

сега, щом прегорях,

съм само супер стар.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.